Publication: Magyar Közlöny
Issue: MK-2001-100 (Year: 2001, Number: 100)
Era: 1990-2004
Section: — a 2001. évi XXXVI. törvény évközi hatálybalépése miatt
Paragraph Index: 537

(1) A főtisztviselői kar tagjának kormányzati érdekből történő áthelyezését vagy a miniszterelnök kezdeményezheti vagy — a Miniszterelnöki Hivatalt vezető miniszter útján — a miniszterek, valamint az országos hatáskörű szervek vezetői kezdeményezhetik a miniszterelnöknél. A kezdeményezést tartalmazó előterjesztésben meg kell jelölni azokat a célokat, melyek megvalósítására a főtisztviselő, illetve központi tiszt áthelyezése szolgál, valamint utalni kell az áthelyezéssel érintett szervek közötti egyeztetés tényére. Az áthelyezésről szóló előterjesztést mindig annak a szervnek a vezetője készíti, aki az áthelyezést kéri. A miniszterelnök által kezdeményezett áthelyezési döntéseket a Miniszterelnöki Hivatalt vezető miniszter készíti elő.

Source: https://magyarkozlony.hu/hivatalos-lapok/5c5d020f00dfbca3a9be2b0c7de34ec50649ba67/dokumentumok/24a9bffc412aa77db374f07ad894831d5a1bb313/letoltes